งบน้อย แต่อยากกินแาหารญี่ปุ่น?
      แนะนำร้านนี้เลยค่ะ 'แกงกะหรี่ฝายหิน' อิ่มอร่อยได้แบบกระเป๋าไม่ฉีก เมนูก็ตามชื่อร้านค่ะ เป็นข้าวแกงกะหรี่หน้าต่างๆ เช่น ธรรมดา(ไก่) หมูทอด แฮม ไส้กรอก ไข่ดาว ไข่เจียว (งงว่าทำไมใส่ไข่เจียว+10 แต่ไข่ดาว+5 ใครรู้ช่วยบอกทีนะคะ ????) ถึงราคาจะดูสูงกว่าร้านข้างเคียงในฝายหิน แต่ปริมาณให้เยอะจุใจไม่แพ้ร้านอื่นแน่นอนค่ะ แกงกะหรี่ทำแบบร้อนๆเลยทำให้รอนานนิดนึง แกงข้นปานกลางราดฉ่ำๆบนข้าวสวยอุ่นๆจากหม้อหุงข้าว หอมกลิ่นเครื่องเทศ เผ็ดน้อยจนแทบไม่รู้สึกเลย มีใส่มันฝรั่งและมะเขือเทศ เนื้อไก่เป็นไก่ต้มชิ้นพอดีคำ แข็งไปนิด ไข่เจียวดีงามมากค่ะ กรอบหอมอร่อย บางกำลังดี